Държавен вестник, бр. 67, 2024 г., стр. 205

БРОЙ  67	
Д Ъ Р Ж А В Е Н  В Е С Т Н И К 	
СТР.  205  
ПРИЛОЖЕНИЕ 1
Изключения от задължението за допускане 
на автомобилите и ремаркетата в междуна­
родно движение
1. Договарящите страни могат да не до­
пуснат в международно движение на своя 
територия автомобили, ремаркета или състави 
от пътни превозни средства, чието общо тегло 
или натоварване на ос или чиито размери 
надвишават ограниченията, установени от 
тяхното национално законодателство за пътни­
те превозни средства, регистрирани на тяхна 
територия. Договарящите страни, на чиято 
територия има международно движение на 
товарни превозни средства, трябва да положат 
усилия да сключат регионални споразумения 
за определяне на пътищата в региона, с изклю­
чение на пътищата с второстепенно значение, 
които ще бъдат отворени за международно 
движение на пътни превозни средства или 
състави от пътни превозни средства, чието 
тегло и размери не превишават ограниченията, 
посочени в тези споразумения.
2. За целите на прилагането на параграф 1 
от това Приложение не се счита като преви­
шаване на максимално допустимата широчина 
изпъкналата част на: 
(a) гумите близо до точката им на допира­
нето със земята и съединителните детайли на 
индикаторите за налягането в гумите;
(b) устройствата против буксуване, които 
са монтирани на колелата;
(c) огледалата за обратно виждане, които са 
направени така, че при умерен натиск могат 
да се движат в двете посоки по такъв начин, 
че да не надвишават максимално допустимата 
широчина;
(d) страничните пътепоказатели за зави­
ване и габаритните светлини, при условие че 
не изпъкват повече от няколко сантиметра;
(e) митническите пломби, поставени върху 
товара, и устройствата за запазване и закреп­
ване на тези пломби.
3. Договарящите страни могат да не до­
пускат в международно движение на своя 
територия следните състави от пътни превозни 
средства, ако тяхното национално законо­
дателство забранява движението на такива 
състави от пътни превозни средства:
(a) мотоциклети с ремаркета;
(b) състави от пътни превозни средства, 
състоящи се от един автомобил и няколко 
ремаркета;
(c) съчленено пътно превозно средство, 
предназначено за превоз на пътници. 
4. Договарящите страни могат да не до­
пускат в международно движение на своя 
територия автомобилите и ремаркетата, за 
които са приложими изключенията, посоче­
ни в параграф 60 от Приложение 5 към тази 
Конвенция.
5. Договарящите страни могат да не до­
пускат в международно движение на своя 
територия мотопедите и мотоциклетите, чиито 
водачи и пътници не носят защитни каски.
6. Договарящите страни могат да предвидят 
като условие за допускане в международно 
движение на своя територия на всеки авто­
мобил, освен двуколесните мотопеди или 
двуколесните мотоциклети без кош, наличието 
в автомобила на устройството, посочено в 
параграф 56 от Приложение 5 към тази Кон­
венция, предназначено да предупреждава за 
опасността, която представлява присъствието 
на пътното превозно средство, когато то е 
неподвижно на платното за движение. 
7. Договарящите страни могат да предви­
дят като условие за допускане до определени 
труднопроходими пътища или до някои райони 
с труднодостъпен терен на тяхна територия 
в международно движение на автомобили, 
чието допустимо максимално тегло надви­
шава 3500 kg (7700 фунта), че тези автомо­
били трябва да отговарят на специалните 
изисквания, определени в националното им 
законодателство относно допускането до та­
кива пътища или райони на пътни превозни 
средства със същото допустимо максимално 
тегло, регистрирани от тях. 
8. Договарящите страни могат да не до­
пуснат в международно движение на своя 
територия автомобили с къси светлини с 
асиметрични лъчи, ако тези лъчи не са регу­
лирани така, че да отговарят на установената 
на тяхна територия посока на движение. 
9. Договарящите страни могат да не до­
пуснат в международно движение на своя 
територия автомобил или ремарке, прикаче­
но към автомобил, които имат отличителен 
знак, различен от предвидения в чл. 37 от 
тази Конвенция. 
ПРИЛОЖЕНИЕ 2
Регистрационен номер на автомобилите и 
ремаркетата в международно движение
1. Регистрационният номер, посочен в 
членове 35 и 36 от тази Конвенция, трябва 
да бъде съставен или от цифри, или от ци­
фри и букви. Цифрите трябва да са арабски, 
а буквите – главни латински. Може обаче да 
бъдат използвани и други цифри или букви, 
но в такъв случай регистрационният номер 
трябва да бъде повторен с арабски цифри и 
главни латински букви.
2. Регистрационният номер трябва да 
бъде съставен и поставен така, че да може 
да се чете при нормална дневна светлина от 
разстояние най-малко 40 m (130 фута) от на­
блюдател, застанал по оста на неподвижното 
пътно превозно средство; договарящите страни 
могат, по отношение на регистрираните на